joelniklaus/EU_Wikipedias huggingface dataset:
Móric Pálfi

Gróf Móric Pálfi (staršie Pálffy) z Erdődu (* 12. júl 1812, Častá - Červený Kameň - † 14. september 1897, Kaltenleutgeben) bol uhorský šľachtic, politik, generál a miestodržiteľ (námestník).

Životopis 
Narodil sa v rodine Františka (VI.) Pálfiho (1785-1841) a jeho manželky grófky Márie Jozefy Terézie Erdődy de Monyorókerék et Monoszló (1788 - 1813). Oženil sa v roku 1850 vo Viedni s grófkou Paulínou Wilczek (1829 - 1894).  

Roku 1862 povolil založenie Matice slovenskej. Bol príslušníkom červenokamenskej línie staršej vetvy Pálfiovcov, významná postava 2. polovice 19. storočia, konzervatívny politik a stúpenec Habsburgovcov. 

Bol členom Nábožného združenia saleziánskych spolupracovníkov (tretí rád saleziánov), ktorý založil v roku 1876 taliansky kňaz Ján Bosco.

Ocenenie
 Veľkríž Leopoldovho rádu, 1865
 Rád zlatého rúna, 1889

Referencie

Literatúra 
 Slovenský biografický slovník
 Pallas Nagylexikon

Externé odkazy 
 Portrét na EUROPEANA na hrade Červený Kameň
Záznam o narodení a krste v matrike; pokrstený ako Maria Mauritius Carolus Ernestus Fidelis Henricus Pálffy

Osobnosti z Častej
Uhorskí politici
Pálfiovci
Matica slovenská
Uhorskí šľachtici
Slovenskí šľachtici
Nositelia Rádu zlatého rúna
Miletičova ulica

Miletičova je ulica v bratislavskom okrese Bratislava II, v mestskej časti Ružinov, miestnej časti Nivy. Najznámejšia je tým, že sa na nej nachádza najväčšie bratislavské trhovisko. 

Ulica je pomenovaná podľa Svetozara Miletiča, srbského právnika a novinára.

Významné objekty 
 Trhovisko Miletičova
 kostol Márie Pomocnice kresťanov
 Ústredná knižnica KR (Knižnica Ružinov) – Miletičova 47
 Slovenský Červený kríž – Miletičova 59

Blízke ulice 
 Trnavská cesta
 Jelačičova ulica
 Kupeckého ulica
 Žellova ulica
 Šumavská ulica
 Záhradnícka ulica
 Koceľova ulica
 Košická ulica
 Trenčianska ulica
 Turčianska ulica
 Zvolenská ulica
 Liptovská ulica
 Ružová dolina
 Mliekarenská ulica
 Sklenárova ulica
 Martinčekova ulica
 Prievozská ulica
 Mlynské nivy

Iné projekty 

Ulice v Ružinove
Mišna

Mišna (po hebrejsky משנה – Opakovanie) je zbierka náboženskoprávnych ustanovení rabínskeho judaizmu. Ústna tradícia posledných storočí pred Kr. sa po zničení druhého Jeruzalemského chrámu začala postupne písomne zaznamenávať. Dokončenie Mišny sa kladie asi do roku 220 Rozšírením a okomentovaním Mišny vznikol Talmud.

Štruktúra 
Mišna sa skladá zo šiestich oddielov (sdarim, sg. seder – סדר). Každý zo šiestich oddielov obsahuje 7 – 12 traktátov, po hebrejsky masechtot (sg. masechet – מסכת). Všetkých traktátov je dokopy 63. Každý traktát je rozdelený na kapitoly (hebr. prakim, sg. perek), ktoré sa skladajú z ešte menších jednotiek zvaných mišnajot (sg. mišna – משנה). Jednu mišnu spravidla tvorí niekoľko viet. Pri písaní rozlišujeme mišnou (textovú jednotku) a Mišnu (kompletnú zbierku). Na mišnu sa odkazuje názvom traktátu, číslom kapitoly a číslom mišny. Napr. začiatok Mišny znie: 
 „Odkedy sa večer modlíme Šma? Od chvíle, keď kňazi vchádzajú (do svojich domov), aby zjedli svoj prídel až do konca prvej stráže – tak stanovil rabi Eliezer. Ale učenci stanovili: Až do polnoci. Raban Gamliel stanovil: Až do brieždenia.“ (Brachot 1:1)

Nie ku každému traktátu Mišny existuje v Talmude gemara. Poradie mišnaických traktátov sa v niektorých prípadoch líši v Mišne a Talmude.

Poradie oddielov a traktátov Mišny 
 Zra'im (זרעים, Semená)
 Brachot (ברכות, Požehnania)
 Pe'a (פאה, Okraj)
 Dma'j (דמאי)
 Kil'ajim (כלאים, Dva druhy)
 Švi'it (שביעית, Siedmy rok)
 Trumot (תרומות, Príspevky)
 Ma'asrot (מעשרות, Dane)
 Ma'aser šeni (מעשר שני, Druhá daň)
 Chala (חלה)
 Orla (ערלה)
 Bikurim (ביכורים, Prvotiny)
 Mo'ed (מועד, Stanovený čas / Sviatok)
 Šabat
  Ejruvin
 Pesachim
 Škalim
  Joma
 Suka
 Bejca
 Roš ha-šana
 Ta'anit
 Megila
 Mo'ed katan
 Chagiga
 Našim (נשים, Ženy)
 Jevamot
 Ktubot
  Nedarim
  Nazir
  Sota
 Gitin
 Kidušin
 Nezikin (נזיקין, Škody)
  Bava Kama
 Bava Meci'a
 Bava Batra
  Sanhedrin
 Makot
  Švu'ot
  Edujot
 Avoda zara
  Avot
 Horajot
 Kodašim (קודשים, Sväté veci)
 Zvachim
  Menachot
  Chulin
  Bchorot
 Arachin
  Tmura
 Kritot
  Me'ila
 Tamid
 Midot
 Kinim
 Tohorot (טהרות, Čistota)
 Kelim
 Oholot
 Nega'im
 Para
  Tohorot
 Mikva'ot
 Nida
 Machširin
 Zavim
  Tvul jom
 Jadajim
 Ukcim

Literatúra

Iné projekty

Externé odkazy 
 Mišna (po hebrejsky)

Judaizmus
Talmud

Talmud (po hebrejsky תלמוד - učenie, štúdium) je spolu s Tanachom (hebrejskou Bibliou) najdôležitejším náboženským textom judaizmu.

Primárne ide o komentár k Mišne, do ktorého však boli začlenené rozličné ďalšie látky ako naratívneho, tak náboženskoprávneho charakteru, akademické debaty, diskusie a výklady biblického textu. Talmud je nesmierne rozsiahle kolektívne dielo, navyše existujú dve verzie Talmudu - rozsiahlejší babylonský a kratší palestínsky (jeruzalemský).

Referencie

Ďalšia literatúra

Pozri aj 
 Biblia
 Korán

Iné projekty

Externé odkazy 
 Babylonský Talmud (po hebrejsky)
 Jeruzalemský Talmud (po hebrejsky)
 Talmud v hebrejčine ku každodennému štúdiu (naskenované stránky)
 Babylonský Talmud (po anglicky), preložil M. L. Rodkinson (1918)
 Niekoľko traktátov Babylonského Talmudu v modernom preklade z edície Soncino

Judaizmus
Hal Gill

Hal Gill (* 6. apríl 1975, Concord, Massachusetts, USA) je americký hokejový obranca.

Klubový hokej 
V sezóne 2005/06 pôsobil v klube NHL Boston Bruins. Za Boston odohral celkovo 8 sezón, v roku 2006 podpísal ako voľný agent zmluvu s klubom Toronto Maple Leafs.Vo februárovej uzávierke prestupov v sezóne 2007/2008 bol vymenený s Toronto Maple Leafs do tímu neskoršieho finalistu play-off Pittsburgh Penguins. V roku 2009 získal s tímom Pittsburgh Penguins Stanley cup.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 25.

Štatistika na MS

Externé odkazy 
 
 

Hokejisti USA
Hráči Boston Bruins
Hráči Toronto Maple Leafs
Hráči Pittsburgh Penguins
Hokejisti draftovaní klubom Boston Bruins
Osobnosti z Massachusetts
Účastníci MS v hokeji 2006
Víťazi Stanleyho pohára
Ryan Suter

Ryan Suter (* 21. január 1985, Madison, Wisconsin, USA) je americký hokejový obranca. Meria 188 cm a váži 89 kg (2006).

Klubový hokej 
V sezóne 2005/06 pôsobil v klube NHL Nashville Predators.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.

Štatistika na MS

Externé odkazy 
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 2006
Účastníci MS v hokeji 2007
Osobnosti z Madisonu (Wisconsin)
Ryan Malone

Ryan Malone (* 1. december 1979, Pittsburgh, Pensylvánia, USA) je bývalý americký hokejový útočník. Meria 193 cm a váži 97 kg (2006).

Klubový hokej 
V sezóne 2005/08 hrával za klub NHL Pittsburgh Penguins. Deň pred otvorením trhu s voľnými hráčmi, bol vymenený do tímu Tampa Bay Lightning s ktorým okamžite podpísal dlhodobú zmluvu.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 12.

Štatistika na MS

Externé odkazy 
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 2006
Hráči Pittsburgh Penguins
Hráči Tampa Bay Lightning
Hokejisti draftovaní klubom Pittsburgh Penguins
Osobnosti z Pittsburghu
Dustin Brown (hokejista)

Dustin Brown (* 20. september 1982, Ithaca, New York, USA) je americký hokejový útočník. Meria 183 cm a váži 94 kg (2006).

Klubový hokej 
Od sezóny 2003/04 je hráčom klubu NHL Los Angeles Kings, kde zastáva funkciu kapitána.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 23.

Štatistika na MS

Externé odkazy 
 

Hokejisti USA
Účastníci MS v hokeji 2006
Hráči Los Angeles Kings
Osobnosti z Ithacy (New York)
Drew Stafford

Drew Stafford (* 30. október 1985, Milwaukee, Wisconsin, USA) je americký hokejový útočník. Meria 188 cm a váži 92 kg.

Klubový hokej 
V sezóne 2005/06 bol hráčom univerzitného klubu University of North Dakota.Od 5.11.2006 je hráčom Buffalo Sabres.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 19.

Štatistika na MS

Externé odkazy 
 

Hokejisti USA
Účastníci MS v hokeji 2006
Osobnosti z Milwaukee
Jim Slater

Jim Slater (* 9. december 1982, Petoskey, Michigan, USA) je americký hokejový útočník. Meria 188 cm a váži 88 kg (2006).

Klubový hokej 
Bol draftovaný Atlantou v prvom kole z 30. miesta, ako prvá voľba Atlanty. 4 sezóny (2001/02 - 2004/05 hral v Central Collegiate Hockey Association za tím Michigan State University. V sezóne 2005/06 sa stal hráčom klubu NHL Atlanta Thrashers, kde hrá doteraz.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Číslo reprezentačného jeho dresu je 16.

Štatistika na MS

Externé odkazy 
 

Hokejisti USA
Účastníci MS v hokeji 2006
Hráči Atlanta Thrashers
Hokejisti draftovaní klubom Atlanta Thrashers
Osobnosti z Michiganu
Ryan Kesler

Ryan Kesler (* 31. august 1984, Livonia, Michigan, USA) je bývalý americký hokejový útočník. Meria 188 cm a váži 93 kg (2006).

Klubový hokej 
Od sezóny 2003/2004 pôsobí v klube NHL Vancouver Canucks.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosil číslo 17.

Štatistika na MS

Externé odkazy 
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 2006
Hráči Vancouver Canucks
Osobnosti z Michiganu
Andy Hilbert

Andy Hilbert (* 6. február 1981, Lansing, Michigan, USA) je americký hokejový útočník. Meria 180 cm a váži 88 kg (2006).

Klubový hokej 
Hilbert bol draftovaný klubom Boston Bruins v roku 2000. Neskôr hrával aj za kluby Chicago Blackhawks a Pittsburgh Penguins. Od 4. júla 2006 je hráčom New York Islanders.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 9.

Štatistika na MS

Externé odkazy 
 

Hokejisti USA
Účastníci MS v hokeji 2006
Hráči Boston Bruins
Hráči Pittsburgh Penguins
Hráči New York Islanders
Osobnosti z Lansingu
Adam Hall

Adam Hall (* 14. august 1980, Kalamazoo, Michigan, USA) je americký hokejový útočník, v súčasnosti hráč klubu Tampa Bay Lightning. Meria 188 cm a váži 94 kg (2006). Hrá na poste pravého krídelníka a strieľa pravou rukou.

Klubový hokej 
Bol draftovaný v druhom kole draftu v roku 1999 klubom Nashville Predators. Po štyroch rokoch pôsobenia na Michigan State Unversity dostal šancu v AHL, konkrétne nastupoval za Milwaukke Admirals. V sezóne 2001/02 dostal šancu v klube NHL Nashville Predators, odohral zaň jeden zápas v ktorom si pripísal jednu asistenciu. Celú sezónu 2002/03 odohral v tíme Predators, pripísal si 28 bodov v 79 zápasoch. Počas lockoutu v NHL počas sezóny 2004/05 Hall hral za klub KalPa v fínskej najvyššej hokejovej súťaži. 19. júla 2006 ho vymenili do New York Rangers.  V drese Rangers odohral 49 zápasov a ešte tú istú sezónu ho vymenili do klubu Minnesota Wild za Pascala Dupuisa.  1. októbra 2007 podpísal jednoročnú dvojcestnú zmluvu s klubom Pittsburgh Penguins.V lete 2008 podpísal ako voľný hráč zmluvu s tímom Tampa Bay Lightning.

Reprezentácia 
Hall reprezentoval USA na piatich majstrovstvách sveta za sebou - v roku 2003, 2004, 2005, 2006 a 2007. Bol tiež súčasťou reprezenácie na svetovom šampionáte juniorov v rokoch 1999 a 2000.

Štatistika na MS

Externé odkazy 
 
 Profil na stránke Minnesota Wild
 Biografia na NHLPA
 Profil na ESPN Sports

Hokejisti USA
Hráči Nashville Predators
Hráči New York Rangers
Hráči Minnesota Wild
Účastníci MS v hokeji 2006
Účastníci MS v hokeji 2007
Osobnosti z Michiganu
Phil Kessel

Phil Kessel (* 2. október 1987, Madison, Wisconsin, USA) je americký hokejový útočník.

Klubový hokej 
V sezóne 2005/06 bol hráčom univerzitného klubu University of Minnesota. 17. augusta 2006 podpísal kontrakt s klubom Boston Bruins na 850 000 USD ročne (nováčikovské maximum). V roku 2009 prestúpil do Toronto Maple Leafs. V lete 2015 sa stal súčasťou výmeny a prestúpil do Pittsburgh Penguins. V drese Pittsburghu získal dva roky po sebe Stanleyho pohár a odohral tu spolu štyri sezóny. 

29. júna 2019 bol súčasťou výmeny do klubu Arizona Coyotes.

Štatistiky  

(štatistické údaje v článku sú z 20. mája 2007)

Zdravotné ťažkosti 
11. decembra 2006 jeho rodina oznámila, že bol hospitalizovaný pre príčinu nesúvisiacu s hokejom. Neskôr bostonský športový komentátor Bob Lobel upresnil, že ide o rakovinu semenníkov. 16. decembra bolo oznámené, že operácia prebehla úspešne (bol odstránený napadnutý semenník) a o niekoľko týždňov sa bude môcť vrátiť na ľad, čo sa aj stalo.

Reprezentácia 
Kessel na juniorskej úrovni získal zlatú medailu na Majstrovstvách sveta hráčov do 18 rokov 2005.

Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve, jeho mužstvo vypadlo s Fínskom vo štvrťfinále.

Reprezentačná štatistika

Referencie

Externé odkazy 
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Hráči Boston Bruins
Hráči Pittsburgh Penguins
Hráči Toronto Maple Leafs
Hráči Phoenix Coyotes
Hokejisti draftovaní klubom Boston Bruins
Víťazi Stanleyho pohára
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Osobnosti z Madisonu (Wisconsin)
Richard Park

Richard Park (* 27. máj 1976, Soul, Kórejská republika) je americký hokejový útočník kórejskeho] pôvodu. Meria 178 cm a váži 86 kg (2006).

Klubový hokej 
V sezóne 2005/06 hral za klub NHL Vancouver Canucks. V súčasnosti hrá za klub New York Islanders.

Reprezentácia 
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 18.

Štatistika na MS

Externé odkazy 
 

Hokejisti USA
Účastníci MS v hokeji 2006
Hráči Vancouver Canucks
Športovci kórejského pôvodu
Hokejisti draftovaní klubom Pittsburgh Penguins
Quebec (mesto)

Quebec alebo Québec ( alebo iba Québec; ) je hlavné mesto kanadskej provincie Quebec.

Historické centrum mesta je od roku 1985 zapísané na zozname svetového dedičstva UNESCO.

Geografie 
Quebec je rozdelený na 6 okresov:

 La Cité–Limoilou
 Les Rivières
 Sainte-Foy–Sillery–Cap-Rouge
 Charlesbourg
 Beauport
 La Haute-Saint-Charles

Okresy sú ďalej rozdelené na 35 častí a na 27 volebných obvodov.

Osobnosti mesta 
 Michael Sarrazin (* 1940 - † 2011), herec
 Marc Garneau (* 1949), astronaut
 Guy Laliberté (* 1959), podnikateľ
 Alain Vigneault (* 1961), hokejista
 Kevin Dineen (* 1963), hokejista
 Francis Leclerc (* 1971), režisér
 Martin Biron (* 1977), hokejista
 Mathieu Biron (* 1980), hokejista
 Simon Gagné (* 1980), hokejista
 Erik Guay, (* 1981), zjazdový lyžiar
 Yan Šťastný (* 1982), hokejista
 Paul Šťastný (* 1985), hokejista
 Xavier Dolan  (* 1989), režisér

Partnerské mestá

Iné projekty 

 
Mestá v Quebecu
Hlavné mestá kanadských provincií a teritórií
Prístavné mestá v Kanade
Sídla na Rieke svätého Vavrinca
Sergej Viktorovič Samsonov

Sergej Samsonov  (* 27. október 1978, Moskva), je bývalý ruský hokejový útočník.

Klubový hokej 
Bol draftovaný Bostonom v roku 1997 z ôsmeho miesta. V zámorí začínal s tímom Detroit Vipers v IHL, odkiaľ prestúpil do Bostonu, kde hral od sezóny 1997/98 do sezóny 2005/06. 9. marca 2006 bol vymenený zo svojho dlhoročného klubu Boston Bruins do Edmontonu za Yana Stastneho, Martyho Reasonera a právo výberu v 2. kole draftu.

V drese Montrealu Canadiens odohral v sezóne 2006-07 63 zápasov v ktorých si pripísal 26 bodov. Pred sezónou (2007-08) sa stal hráčom Chicago Blackhawks. V Chicagu sa mu nedarilo a umiestnilo ho na waiver listinu odkial si ho vybrala Carolina Hurricanes. Po sezóne s ním predĺžila zmluvu.

Reprezentácia 
  
  
  
  
  
  

Rusko reprezentoval na ZOH 2002 (bronz) a na SP 2004.

Externé odkazy 
 
 Samsonov na stránke Blackhawks

Narodenia v 1978
Ruskí hokejisti
Hráči Boston Bruins
Hráči Edmonton Oilers
Hráči Montreal Canadiens
Hráči Chicago Blackhawks
Hráči Carolina Hurricanes
Hokejisti draftovaní klubom Boston Bruins
Carnosauria

Carnosauria je skupina veľkých dravých dinosaurov, ktorá bola rozšírená od strednej jury do spodnej kriedy.

Charakteristika 

Karnosaury boli vybavené veľkými úzkymi lebkami, ktoré boli značne odľahčené otvormi.  Na lebkách mávali často výrazné nadočnicové rohy a kostené hrebene, tiahnúce sa od očníc k nozdrám. Tieto útvary zrejme slúžili najmä na predvádzanie sa samcov pred samicami, no zároveň boli aj nebezpečnou zbraňou. Karnosaury mali síce ľahko stavané, no veľmi pevné lebky, ktorými mohli omráčiť menšiu a stredne veľkú korisť tým, že do nej z rýchlosti hlavou narazili. Pri love veľkej koristi si tieto tvory vypomáhali aj pazúrmi všetkých končatín. Veľkú korisť sa snažili (na rozdiel od tyranosaurov) ráňať najmä do slabín, ktoré jej počas útoku mohli doslovne roztrhať. Zo zachovaných stôp sa dá vyčítať, že šlo o trúfalé dravce loviace aj oveľa väčšie sauropody.

História 
Carnosauria je z historického hľadiska jedna z najslávnejších skupín dinosaurov, preslávená najmä filmami Carnosaurus a Carnosaurus II. Názov samotný sa používa temer sto rokov, pričom sem boli dlho radené prakticky všetky veľké teropody, od tyranosaura cez spinosaura k megalosaurovi, a až novšie výskum odhalili, že mnohé formy nespájalo nič viac ako veľkosť. Časom sa takto Carnosauria zbavila mnohých skupín až ostali len Allosauridae a ich príbuzní.

Systematika 
Carnosauria bola zastúpená, popri primitívnych druhoch, podskupinou vyspelejších karnosaurov Allosauroidea,. Do Allosauroidea patrili tri podskupiny. Prvou bola primitívna Sinraptoridae (napr. rod Sinraptor) – jej zástupcovia mali mohutnejšiu stavbu tela a boli pomalší, no vďaka nižšiemu držaniu hlavy získali značné manévrovacie schopnosti. Druhou čeľaď bola Allosauridae (napr. rod Allosaurus), ktorej zástupcovia boli aj napriek značnej veľkosti pomerne ľahkí a rýchli. Carcharodontosauridae (napr. Giganotosaurus) bola treťou podskupinou Allosauroidea a jej zástupcovia sa vyznačovali charakteristickým tvarom lebky a neohnutými zubami. Niektoré znaky spájajú karcharodontosaury s ceratosaurami zo skupiny Abelisauridae, čo je zvláštne.

Pozri aj 
 Coelurosauria

Iné projekty
Parlament

Parlament je najvyšší zastupiteľský orgán a súčasne základný orgán zákonodarnej moci, ktorý má podobu zhromaždenia poslancov v novovekých republikách a parlamentných monarchiách. 

Synonymum je snem, ale slovo snem má (aj) širší význam, najmä historický. V mnohých latinskoamerických krajinách a v USA sa parlament označuje ako kongres, v mnohých iných krajinách ako snem.

V niektorých definíciách sa pojem parlament obmedzuje len na zastupiteľské a zákonodarné zhromaždenie v tzv. parlamentom systéme.

Názvy známych parlamentov 
 Slovensko: Národná rada Slovenskej republiky (jednokomorový parlament)
 Česko: Parlament Českej republiky s dvoma komorami: Poslanecká snemovňa a Senát
 Nemecko: dve komory: Nemecký spolkový snem a Spolková rada
 Rakúsko: dve komory: Národná rada a Spolková rada
 Poľsko: Sejm a Senat, niekedy zasadajú na spoločnej schôdzi ako „Zgromadzenie narodowe“ (v prípadoch ustanovených ústavou)
 USA: Kongres Spojených štátov s dvoma komorami: Snemovňa reprezentantov Spojených štátov a Senát Spojených štátov
 Rusko: Federálne zhromaždenie Ruskej federácie s dvoma komorami: Štátna duma a Rada Federácie
 Čína: Všečínske zhromaždenie ľudových zástupcov
 Francúzsko: dve komory: Národné zhromaždenie a Senát
 Španielsko: Cortes Generales s dvoma komorami: Kongres poslancov a Senát

Súčasné parlamenty 
V súčasnosti v parlamentoch väčšinou zasadajú zástupcovia občanov daného štátu, zvolení v parlamentných voľbách na funkčné obdobie trvajúce obvykle 3-5 rokov. Okrem zákonodarnej moci spravidla schvaľuje aj štátny rozpočet, má dôležitú úlohu pri tvorbe alebo rozpustení vlády, má vyšetrovacie a intervenčné právo.

Hlasovanie 
Parlament rozhoduje hlasovaním. Pre niektoré dôležité uznesenia nestačí, aby vyslovila súhlas jednoduchá nadpolovičná väčšina poslancov, ale za sa musí vysloviť kvalifikovaná väčšina.

Dejiny 
Názov je podľa anglického parlamentu (Parliament), prvý raz vytvoreného v 13. storočí. V 18. a 19. storočí vznikali parlamenty dvojkomorové:

 v konštitučných monarchiách vychádzajú z doplnenia panskej moci mocou zástupcov meštianstva a neskôr občanov:
 komora – snemovňa lordov (ako stavovské zastupiteľstvo)
 komora – poslanecká snemovňa (ako ľudové zastupiteľstvo)
 v spolkových a federatívnych demokraciách:
 komora – krajinská snemovňa (ako zastupiteľstvo krajín/federálnych štátov)
 komora – ľudová snemovňa (ako ľudové zastupiteľstvo)

Dnes môže byť rozdelenie na komory založené na iných princípoch.

Parlamenty v dejinách Slovenska 
 uhorský snem (označovaný ako parlament spravidla až od roku 1848, ale používanie nie je ustálené)
 Národný výbor česko-slovenský (1918)
 Dočasné národné zhromaždenie (1918)
 Národné zhromaždenie
 Ústavodarné Národné zhromaždenie
 Snem Slovenskej krajiny
 Slovenský snem/Snem Slovenskej republiky
 Federálne zhromaždenie
 Slovenská národná rada
 Národná rada Slovenskej republiky

Externé odkazy 
 Národná rada Slovenskej republiky
 Európsky parlament
 Parlament Českej republiky
Lenka Kotková

Bc. Lenka Kotková, rod. Šarounová (* 26. júl 1973, Dobřichovice, Česko) je česká astronómka, objaviteľka množstva planétok.

Vyštudovala meteorológiu na Matematicko-fyzikálnej fakulte Karlovej univerzity v Prahe. V rámci svojho zamestnania v Astronomickom ústave Akadémie vied Českej republiky v Ondřejove sa venuje najmä vývoju databáz, spektroskopickým a fotometrickým pozorovaniam a spracovaniam dát. Počas svojho pôsobenia na Oddelení medziplanetárnej hmoty sa zaoberala najmä pozorovaním blízkozemských planétok, spolu s Petrom Pravecom a Petrom Kušnirákom medzi nimi identifikovali veľkú časť doteraz známych binárnych planétok. V tom istom čase objavila alebo spoluobjavila viac ako sto planétok prevažne z hlavného pásu. V súčasnosti pracuje na Stelárnom oddelení ako pozorovateľka pri dvojmetrovom ondřejovskom ďalekohľade.

V roku 2000 získala Cenu Zdeňka Kvíze za významnú činnosť v oblasti výskumu premenných hviezd.

Objavené planétky 
Lenka Šarounová objavila, alebo spoluobjavila nasledujúce planétky:

A množstvo bezmenných: 10919, 11388, 11408, 11736, 12006, 12054, 12781, 14980, 15902, 15917, 15925, 23648, 23710, 24829, 24967, 25358, 26897, 27960, 28107, 29419, 29456, 29528, 31027, 35356, 35367, 35459, 36055, 36174, 36184, 38240, 39802, 40137, 40718, 41222, 41473, 44234, 44712, 44853, 46722, 46860, 48629, 48694, 48781, 48782, 49110, 49247, 52597, 52603, 52608, 53057, 53263, 55860, 58372, 58440, 58494, 58602, 60000, 60001, 60008, 63446, 63687, 67713, 69950, 70180, 70433, 70448, 70681, 70722, 72447, 73934, 74601, 79442, 79753, 80179, 82464, 85330, 85479, 85503, 85509, 85841, 90819, 90936, 90937, 91215, 91431, 91574, 91592, 91850, 92064, 92440, 94258, 94266, 96328, 96349, 96356, 96603, 98095, 98096, 98127, 99919.

Po samotnej Lenke Šarounovej je pomenovaná planétka 10390 Lenka, ktorú objavili jej kolegovia Petr Pravec a Marek Wolf.

Externé odkazy 

 Osobná stránka
 Stránka ondřejovského ďalekohľadu

Českí astronómovia
Objavitelia planétok
Ženy v astronómii
Jeppe Aakjær

Jeppe Aakjær, vlastným menom Jeppe Jensen (* 10. september 1866  † 22. apríl 1930, Jenle) bol dánsky prozaik a básnik, autor sociálne ladených románov a poviedok. Mnohé jeho básne boli zhudobnené a zľudoveli. Bol zberateľom jutských reálií.

Dielo 
 Deti hnevu (orig. Vredens born, 1904) - román o realite miestneho vidieka
 Piesne raži (orig. Rugens Sange, 1905) - zbierka básní

Referencie

Iné projekty 
 
 

Narodenia v 1866
Úmrtia v 1930
Dánski básnici
Dánski spisovatelia
Dánski spisovatelia románov
ATA karnet

ATA karnet je medzinárodne uznávaný unifikovaný colný doklad, ktorý umožňuje zrýchliť a zjednodušiť colné formality spojené s dovozom alebo vývozom tovaru na dočasné použitie tovaru.

Medzinárodná doprava
Obchod
Clo
Andreas Holmqvist

Andreas Holmqvist (* 23. júl 1981, Štokholm, Švédsko) je bývalý švédsky hokejový útočník. Meria 193 cm a váži 92 kg (2006).

Klubový hokej 
V sezóne 2005/06 bol hráčom klubu švédskej Elitserien Linköpings HC.

Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 25.

Externé odkazy 
 

Švédski hokejisti
Majstri sveta v ľadovom hokeji
Účastníci MS v hokeji 2006
Osobnosti zo Štokholmu
Jesper Mattsson

Jesper Mattsson  (* 13. máj 1975, Malmö, Švédsko) je švédsky hokejový útočník. Meria 181 cm a váži 89 kg (2006).

Klubový hokej 
V sezóne 2005/06 bol hráčom klubu švédskej Elitserien Karlstad Färjestad.

Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 11.

Externé odkazy 
 

Švédski hokejisti
Majstri sveta v ľadovom hokeji
Účastníci MS v hokeji 1999
Účastníci MS v hokeji 2006
Osobnosti z Malmö
Tony Mårtensson

Tony Mårtensson (* 23. jún 1980, Upplands Väsby, Švédsko) je švédsky hokejový útočník. Meria 184 cm a váži 89 kg (2006).

Klubový hokej 
Od sezóny 2004/05 hráva za klub švédskej Elitserien Linköpings HC.

Reprezentácia 
Tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige, kde vybojoval zlatú medailu. Súčasťou reprezentácie bol aj o rok neskôr na šampionáte v Moskve.

Externé odkazy 
 

Švédski hokejisti
Majstri sveta v ľadovom hokeji
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Jonas Nordquist

Jonas Nordquist  (* 26. apríl 1982, Leksand, Švédsko) je bývalý švédsky hokejový útočník. Meria 189 cm a váži 95 kg (2009).

Klubový hokej 
V sezóne 2005/06 bol hráčom klubu švédskej Elitserien Luleå HF.

Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 16.

Externé odkazy 
 

Švédski hokejisti
Majstri sveta v ľadovom hokeji
Účastníci MS v hokeji 2006
Mathias Johansson

Mathias Johansson  (* 22. február 1974, Oskarshamn, Švédsko) je bývalý švédsky hokejový útočník. Meria 187 cm a váži 91 kg (2006).

Klubový hokej 
V sezóne 2005/06 bol hráčom klubu švédskej Elitserien Färjestads BK Karlstad.

Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Nosí reprezentačý dres č. 17.

Externé odkazy 
 

Švédski hokejisti
Švédski olympionici
Majstri sveta v ľadovom hokeji
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2006
Michael Nylander

Michael Nylander  (* 3. október 1972, Štokholm, Švédsko) je bývalý švédsky hokejový útočník.

Klubový hokej 
V roku 1993 ho draftoval klub Hartford Whalers. K jeho najproduktívnejším sezónam patria tie počas pôsobenia v Chicago Blackhawks v rokoch 1999 až 2002. V sezóne 2005/06 bol hráčom klubu NHL New York Rangers. V 81 zápasoch zaznamenal 23 gólov a 56 asistencií.

Po sezóne 2006-07 podpísal zmluvu s klubom Washington Capitals.

Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 92.

Externé odkazy 
 

Švédski hokejisti
Majstri sveta v ľadovom hokeji
Švédski olympionici
Hráči Chicago Blackhawks
Hráči New York Rangers
Hráči Washington Capitals
Účastníci MS v hokeji 1992
Účastníci MS v hokeji 1993
Účastníci MS v hokeji 1996
Účastníci MS v hokeji 1997
Účastníci MS v hokeji 1999
Účastníci MS v hokeji 2000
Účastníci MS v hokeji 2002
Účastníci MS v hokeji 2004
Účastníci MS v hokeji 2006
Účastníci MS v hokeji 2010
Osobnosti zo Štokholmu
Bengt-Åke Gustafsson

Bengt-Åke Gustafsson (* 23. marec 1958, Karlskoga, Švédsko) je niekdajší švédsky hokejový útočník, ktorý od 14. februára 2005 pôsobí ako tréner švédskej reprezentácie. Jeho asistentami sú Jan Karlsson, Tommy Samuelsson a Tommy Boustedt. Na svetovom šampionáte 2006 vybojovalo jeho mužstvo zlatú medailu.

Externé odkazy 
 

Švédski hokejisti
Švédski hokejoví tréneri
Majstri sveta v ľadovom hokeji
Účastníci MS v hokeji 1991
Účastníci MS v hokeji 2006
Účastníci MS v hokeji 2007
Tommy Samuelsson

Tommy Samuelsson (* 12. január 1960, Degerfors, Švédsko) je bývalý švédsky hokejista, ktorý od 14. februára 2005 pôsobí ako asistent švédskeho trénera Bengta Åkeho Gustafssona (spolu s Janom Karlssonom a Tommym Boustedtom). Na svetovom šampionáte 2006 v Rige vybojovalo jeho mužstvo zlatú medailu.

Externé odkazy 
 

Švédski hokejisti
Švédski hokejoví tréneri
Účastníci MS v hokeji 1989
Účastníci MS v hokeji 1990
Účastníci MS v hokeji 2006
Joel Lundqvist

Joel Lundqvist (* 2. marec 1982, Åre, Švédsko) je švédsky reprezentant ľadovom hokeji na pozícii útočníka. Meria  a váži . Momentálne hrá v švédskej Elitserien za klub Frölunda HC Göteborg. Jeho brat Henrik Lundqvist hráva v NHL zo New York Rangers.

Klubový hokej

Svoju profesionálnu kariéru začal v švédskom hokejovom klube Frölunda HC Göteborg. Tu v sezónne 2004-05 získal titul v Elitserien. Svoje klubové pôsobenie ukončil v sezónne 2005-06.  

V roku 2000 bol vybraný Dallasom Stars vo vstupnom drafte NHL (3. kole, celkovo 68.). A v máji 2006 podpísal s Dallasom jednoročný nováčikovský kontrakt. Sezónnu 2006-07 začal v Iowa Stars kde v 40 zápasov dosiahol 38 bodov. 3. decembra 2006 bol povolaní do tímu Dallasu Stars. Svoj prvý gól v NHL dal 17. januára 2007, v zápase proti Calgary Flames. Na konci sezónny s bilanciou 36 zápasov a 6 bodov, 7 zápasov play-off dosiahol 2 body, bol zase zaradení do tímu Iowa Stars.

Dňa 14. decembra 2006 sa stalo prvýkrát v NHL, aby sa stretli proti sebe dvojčatá ako brankár a útočník. Jeho brat Henrik hájil bránku New York Rangersu. Rangers vyhral 5-2.

V sezónne 2009-10 ukončil spoluprácu s Dallasom a vrátil sa do Švédska, do klubu Frölunda HC Göteborg kde podpísal šesťročnú zmluvu.

Reprezentácia  

  
  
  
  
  

  
  
Tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige kde sa stal s reprezentáciou majster sveta. Na drese nosil číslo 20.

Štatistika

Klubová štatistika

Reprezentačná štatistika

Iné projekty

Externé odkazy 
 
 Joel Lundqvist klubová a reprezentačná štatistika na eurohockey.net
 Joel Lundqvist klubová štatistika a reprezentačná na eliteprospects.com

Švédski hokejisti
Účastníci MS v hokeji 2006
Účastníci MS v hokeji 2009
Hráči Dallas Stars
Hráči Frölunda HC Göteborg
Dvojčatá
Výmenná nadstavba

Výmenná nadstavba () je prepravná skriňa vybavená štyrmi sklopnými nohami oddeliteľná od dopravného prostriedku. Manipulácia sa vykonáva prostredníctvom kliešťového závesu (piggy-back hanger), ktorý uchopuje nadstavbu za spevnené otvory, ktoré sa nachádzajú v spodnej časti nadstavby. Spolu s kontajnerom a návesom patrí do skupiny intermodálnych prepravných jednotiek (UTI). Najpoužívanejší typ výmennej nadstavby má označenie C 715 s rozmermi 7,15 × 2,5 × 2,7 m. Jej nevýhodou oproti kontajneru je, že sa zásadne nedá stohovať.
Jeden z najväčších užívateľov výmenných nadstavieb je firma LKW WALTER.

Externé odkazy 
 kombinovaná doprava

Kombinovaná doprava
Elektrónvolt

Elektrónvolt (značka eV) je fyzikálna jednotka energie. Jeden elektrónvolt je rovný kinetickej energii, ktorú získa jeden neviazaný elektrón pri prechode medzi dvomi bodmi s rozdielom elektrostatického potenciálu rovným jednému voltu, vo vákuu.

Jeden elektrónvolt je veľmi malé množstvo energie:
 1 eV = 1,602 176 53 (14) J. (Zdroj: Odporúčané hodnoty CODATA 2002)

Elektrónvolt nie je jednotkou SI. Používa sa najmä vo  fyzike tuhých látok, atómovej a jadrovej fyzike, často s predponami SI: m, k, M a G.

Použitie elektrónvoltu ako jednotka hmotnosti 
Na základe známeho Einsteinovho vzťahu medzi (pokojovou) hmotnosťou a energiou E=mc² sa vo fyzike častíc často zamieňa energia s hmotnosťou, takže sa tam používa eV/c² alebo dokonca jednoducho len eV ako jednotka hmotnosti (samotný eV je prísne vzaté správne len ak sa používa prirodzená sústava jednotiek, kde c=1.)

Napríklad, elektrón a pozitrón, každý s hmotnosťou 0,511 MeV/c², môžu anihilovať pri vzniku energie 1,022 MeV. Protón (zo skupiny častíc zvaných baryóny) má hmotnosť 0,938 GeV, čím GeV sa stáva vhodnou jednotkou hmotnosti vo fyzike častíc.
1 eV/c² = 1,783 kg
1 keV/c² = 1,783 kg
1 MeV/c² = 1,783 kg
1 GeV/c² = 1,783 kg

V niektorých starších dokumentoch sa vyskytuje symbol „BeV“, skr. z „billion-electron-volt“; je to ekvivalent GeV.

Elektrónvolt a kinetická energia 
Pre porovnanie:

 3.2 joule alebo 200 MeV – priemerná celková energia uvoľnená pri jadrovom rozpade jedného atómu U-235
 3.5 joule alebo 210 MeV – priemerná celková energia uvoľnená pri jadrovom rozpade jedného atómu Pu-239
 väzbová energia atómov v molekulách sú v ráde jednotiek elektrónvoltov na molekulu
 typická atmosférická molekula má kinetickú energiu 0,03 eV pri izbovej teplote.
 rýchlosť elektrónu s kinetickou energiou 1 eV je približne 593 km/s 
 rýchlosť protónu s kinetickou energiou 1 eV je približne 13,8 km/s

Elektrónvolt a teplota 
V niektorých vedných odboroch, napr. v plazmovej fyzike, sa dá výhodne použiť elektrónvolt ako jednotka teploty. Prevod medzi energiou a teplotou je definovaný pomocou Boltzmannovej konštanty k:

Napríklad, typická teplota plazmy pri fúzii v magnetickom poli je 15 keV, čo zodpovedá 174 megakelvinom.

Referencie

Externé odkazy 
 definícia elektrónvoltu podľa BIPM
 Prevodná kalkulačka pre jednotky energie
 fyzikálne konštanty
 prevodník metrických jednotiek

Jednotky energie
Jadrová fyzika
Dohovor o medzinárodnej železničnej preprave

Dohovor o medzinárodnej železničnej preprave (po franc. COnvention relative aux Transports Internationaux Ferroviaires, skratka COTIF) je mnohostranná otvorená medzinárodná zmluva,  ktorá bola podpísaná v roku 1980 v Berne a revidovaná vo Vilniuse v roku 1999. Dohovor má sedem dodatkov :
 A - CIV - Jednotné právne predpisy pre zmluvu o medzinárodnej železničnej preprave osôb
 B - CIM - Jednotné právne predpisy pre zmluvu o medzinárodnej železničnej preprave tovaru
 C - RID - Poriadok pre medzinárodnú železničnú prepravu nebezpečného tovaru
 D - CUV - Jednotné právne predpisy pre zmluvy o používaní vozňov v medzinárodnej železničnej preprave
 E - CUI - Jednotné právne predpisy pre zmluvy o používaní infraštruktúry v medzinárodnej železničnej preprave
 F - APTU - Jednotné právne predpisy pre prehlasovanie technických noriem za záväzné a pre prijímanie jednotlivých technických predpisov pre želežničný materiál určený na používanie v medzinárodnej doprave
 G - ATMF - Jednotné právne predpisy pre technickú admisiu železničného materiálu určeného na používanie v medzinárodnej doprave

Externé odkazy 

 COTIF - úplné znenie na URL MDPT SR

Železničná doprava
Nyx

Nyx (gr. Νύξ lat. Nox; koreň pri skloňovaní je Nykt-) alebo zriedkavo Nykta je v gréckej mytológii dcéra prvotného Chaosu, bohyňa a personifikácia noci. 

Známe sú najmä početné deti Nykty, najmä:
 Aiter - večné svetlo
 Heméra - jasný deň
 Cháron - prievozník mŕtvych duší
 Eris – bohyňa sváru
 Kéry – bohyne násilnej smrti
 Moiry – bohyne osudu (podľa iných zdrojov dcéry Themidy)
 Hypnos – boh spánku
 Nemesis (Nemezis)– bohyňa spravodlivej odplaty
 Tanatos (Thanatos) – boh smrti
 Hesperidky – tri strážkyne stromu so zlatými jablkami

S bohom večnej tmy Erebom zrodila Aitera a Heméru, ako aj syna Chárona a dcéru Nemesis. Synovia Tanatos a Hypnos sa jej narodili spojením s bohom podsvetných temnôt Tartarom.

Pozri aj 
 Zoznam postáv gréckej mytológie

Iné projekty 

Grécke bohyne
Alexandr Nikolajevič Makrickij

Alexandr Nikolajevič Makrickij (, ; * 11. august 1971, Minsk) je bývalý bieloruský hokejový obranca.

Klubový hokej 
Počas svojej kariéry hral za bieloruské kluby Tivali Minsk, Dinamo Minsk, ruské Severstaľ Čerepovec, Neftechimik Nižnekamsk, hral tiež v nemeckej DEL za Revierlöwen Oberhausen a EHC Freiburg. Poslednú sezónu 2010/11 odohral v mužstve Metallurg Žlobin v bieloruskej lige.

Reprezentácia 
Bol členom bieloruskej reprezentácie na MS C 1994 v Poprade a Spišskej Novej Vsi, kde Bielorusko prehralo v súboji o postup do vyššej kategórie so Slovenskom 1:2. 

Reprezentoval na ďalších trinástich majstrovstvách sveta (z toho osem v najvyššej kategórii). Zúčastnil sa tiež  ZOH 2002, kde Bielorusko dosiahlo historický úspech (4. miesto), keď v semifinále porazilo favorizované Švédsko. Hral aj na ZOH 2010.

Štatistika na významných podujatiach

Trénerské pôsobenie 
V sezóne 2012/13 pôsobil ako asistent trénera v mužstve Dinamo Šinnik, ktoré hrá Mládežnícku hokejovú ligu.

Externé odkazy 
 

Bieloruskí hokejisti
Bieloruskí hokejoví obrancovia
Bieloruskí olympionici
Bieloruskí hokejoví tréneri
Účastníci MS v hokeji 2000
Účastníci MS v hokeji 2003
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Hráči Keramin Minsk
Hokejisti Dinama Minsk
Hráči Neftechimik Nižnekamsk
Hráči Severstaľ Čerepovec
Hráči EHC Freiburg
Hráči Revierlöwen Oberhausen
Hráči Metallurg Žlobin
Hráči Tivali Minsk
Osobnosti z Minska
Gorali (poľsko-slovenské pomedzie)

Gorali (staršie: gorali, Horali, horali; jazykové poznámky pozri v článku Gorali) sú etnografická skupina žijúca jednak na česko-poľsko-slovenskom pomedzí zhruba medzi Jablunkovom v Česku (vrátane) a severným Spišom na Slovensku (vrátane) a jednak v malých enklávach v (ostatnom) Poľsku, na (ostatnom) Slovensku a na rumunsko-ukrajinských hraniciach. Na území Slovenska (a územiach prv patriacich k Uhorsku, ale dnes pripojených k Poľsku) sa Gorali najneskôr od 18. storočia sami považovali za Slovákov.

Gorali sú charakteristickí špecifickým goralským nárečím poľského pôvodu, ako aj prevažne valašským folklórom.

Podskupiny:
 sliezski Gorali - Poľsko, Česko
 żywiecki Gorali - Poľsko
 kysuckí (čadčianski) Gorali - Slovensko (aj enklávy v severnejšom Poľsku), enklávy v Rumunsku (pri Ukrajine)
 babohorskí Gorali - Poľsko
 oravskí Gorali - Slovensko, Poľsko (severná Orava)
 podhalianski Gorali (Podhalania) - Poľsko
 sanckí Gorali - Poľsko
 zagórzanskí Gorali - Poľsko
 pieninskí Gorali - Poľsko
 spišskí Gorali - Slovensko, Poľsko (severný Spiš, vrátane Zamaguria)
 slovenské enklávy:
 na Liptove: obce Malé Borové, Veľké Borové, Huty, Liptovská Lúžna, Liptovská Teplička
 Pohorelá
 Lom nad Rimavicou

Iné projekty

Externé odkazy 
 Mapa rozmiestnenia Goralov
 Článok (poľ.) - základné informácie o Goraloch, členenie

Slovania
Slováci
Poliaci
Dmitrij Vladimirovič Dudik

Dmitrij Vladimirovič Dudik (; * 2. november 1977, Minsk) je bývalý bieloruský hokejový útočník.

Klubový hokej 
S hokejom začínal v mužstve Tivali Minsk. Od sezóny 1996/97 pôsobil päť rokov v klube Nürnberg Ice Tigers v nemeckej DEL. Od ročníka 2001/02 hral v bieloruskej lige, od sezóny 2005/06 za Dinamo Minsk. Za toto mužstvo hral v premiérovej sezóne KHL (2008/09), v jej priebehu však prestúpil do mužstva Keramin Minsk, ktoré hrávalo bieloruskú ligu. Ďalší rok bol hráčom Junosť Minsk a Šachťor Soligorsk. Poslednú sezónu aktívnej kariéry 2010/11 odohral za China Dragon v Ázijskej hokejovej lige a Neman Grodno.

Reprezentácia 
Bol členom reprezentácie na ZOH 2002, kde Bielorusko zaznamenalo najväčší úspech v histórii – 4. miesto, keď v semifinále vyradilo vysoko favorizované Švédsko po výhre 4:3. Zúčastnil sa aj svetových šampionátov v rokoch 2000, 2004 (1. divízia), 2005, 2006, 2007 a 2008.

Reprezentačná štatistika

Trénerské pôsobenie 
V sezóne 2013/14 je trénerom mužstva HK Vitebsk v bieloruskej hokejovej lige.

Externé odkazy 
 

Bieloruskí hokejisti
Bieloruskí hokejoví útočníci
Bieloruskí hokejoví tréneri
Hokejisti Dinama Minsk
Hráči Keramin Minsk
Hráči Junosť Minsk
Hráči Šachťor Soligorsk
Hráči Neman Grodno
Hráči Nürnberg Ice Tigers
Účastníci MS v hokeji 2000
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Osobnosti z Minska
Alexandr Alexandrovič Žurik

Alexandr Alexandrovič Žurik, ,  (* 28. máj 1975, Minsk, Bielorusko) je bieloruský hokejový obranca.

Klubový hokej 
Bol draftovaný v roku 1993 klubom Edmonton Oilers v 7. kole zo 163. miesta. Hrával v nižších zámorských súťažiach, neskôr v ruskej superlige. Od sezóny 2005/06 odohral tri roky za Dinamo Minsk, následne prestúpil do mužstva MChK Krylia Sovetov, ktoré pôsobí v druhej najvyššej ruskej súťaži.

Reprezentácia 
Patrí k hráčom s najvyšším počtom štartov v bieloruskej reprezentácii, zúčastnil sa na ZOH 1998, MS 1999, 2001, ZOH 2002 (4. miesto), MS B 2002, MS 2003,  MS B 2004, MS 2005, 2006, 2007 a 2008.

Reprezentačná štatistika

Externé odkazy 
 
 

Bieloruskí hokejisti
Hokejisti draftovaní klubom Edmonton Oilers
Účastníci MS v hokeji 2003
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Hokejisti Dinama Minsk
Osobnosti z Minska
Kombinovaná preprava

Kombinovaná preprava alebo kombinovaná doprava je špeciálny prípad intermodálnej prepravy, pri ktorom je podiel prepravy po pozemnej komunikácii minimálny, väčšina prepravy teda prebieha po železnici alebo na vode.

Hovorovo je „kombinovaná doprava“ synonymum pre intermodálna preprava alebo pre multimodálna preprava.

Zmyslom kombinovanej dopravy je zabrániť častému prekladaniu tovaru (tovar je totiž v uzavretých prepravných jednotkách).

Technické prostriedky kombinovanej dopravy:
 prepravné (veľký kontajner,výmenná nadstavba a cestný náves)
 dopravné (železničný vozeň,cestné vozidlo,loď a lietadlo)
 manipulačné (žeriav,stohovací voz)

Druhy 
podľa špeciálnych dopravných prostriedkov:
huckepack
preprava železničným trajektom
systém ro-ro (roll-on/roll-off), vrátane lodí lo-lo (lift-on/lift-off)
systém LASH (Lighters Aboard Ship)
podľa špeciálnych balení:
paletová preprava (paleta)
kontajnerová preprava (kontajner)
preprava v malých prepravných skriniach (malá prepravná skriňa)

Externé odkazy 
 Intermodal terminals in Europe 
 Ro-La
Ryan Miller

Ryan Miller (* 17. júl 1980, East Lansing, Michigan, USA) je bývalý americký hokejový brankár, od sezóny 1999/2000 hráč tímu Buffalo Sabres  v NHL. Aktuálne je hráčom Ananheimu Ducks.

Klubový hokej 
Ryan Miller meria 190 centimetrov a váži 72 kilogramov (údaj z roku 2006). Chytá s ľavou rukou. Bol draftovaný v úvodnom drafte NHL roku 1999 tímom Buffalo Sabres, v piatom kole ako 138. v celkovom poradí. Ako univerzitný hráč Michigan State University Spartans, Miller prekonal rekord NCAA v počte zápasov bez inkasovaných gólov a vyhral cenu Hobeyho Barkera v roku 2001.

Po troch sezónach odohraných za univerzitu Michigan, Miller odišiel do AHL, kde hral za farmársky tím Buffalo Sabres, Rochester Americans v sezóne 2002/03.

Referencie

Iné projekty

Externé odkazy 
 Ryan Miller - Sabres.com
 Biografia na ESPN.com

Hokejoví brankári USA
Strieborní olympijskí medailisti v ľadovom hokeji
Strieborní olympijskí medailisti USA
Brankári v NHL
Hráči Buffalo Sabres
Osobnosti z Detroitu
Brankári Buffalo Sabres
Brankári St. Louis Blues
Hráči St. Louis Blues
Brankári Anaheim Ducks
Brankári Vancouver Cancuks
Latinskoamerický tanec

Latinskoamerický tanec je spoločenský tanec pochádzajúci z latinskej Ameriky. Niektoré z latinskoamerických tancov sú zaradené medzi súťažné spoločenské tance.

Latinskoamerické tance sú: čača, rumba, samba, salsa, mambo, merengue, bachata, kumbia, bolero. 

Niektorí medzi ne rátajú i tango a argentínske tango. 

Typické argentínske ľudové tance sú chacarera, gato, escondido a zamba. 

Bolívijské: morenada, kullavada, lamerada, caporales a tinku. 

Niekedy sa za latinskoamerické tance pokladajú iba tance spadajúce do kategórie súťažného spoločenského tanca. Vtedy medzi ne patrí týchto päť tancov: čača, rumba,  samba, paso doble a jive. Posledne dva menované pritom ale nepochádzajú z latinskej Ameriky.

Dejiny 
Prvým afrokubánskym rytmom, ktorý sa stal populárny, bola rumba. 

Tanec
Samba

Samba je druh latinskoamerického tanca.

Je to tanec pochádzajúci z Brazílie, ktorý sa objavil v Európe v prvej polovici 20-tych rokov (1923-1925). Vtedajšia samba bola charakterizovaná krátkymi trhavými pohybmi a skladby sa hrali v 2/4 ale aj 4/4 takte. Samba je teda moderná verzia brazílskeho ľudového tanca „maxixe“ (mejčiča), ktorú upravili učitelia tanca vo Francúzsku. Pre tento tanec je typický tzv. sambový pohup a pohyby panvou. V súčasnosti existuje veľmi veľa verzií samby, ktoré sa líšia rytmom, tempom a náladou. Samba má 2/4 alebo 4/4 rytmus a 52-54 taktov za minútu. Tento tanec sa neskôr dostal do celého sveta a je veľmi populárny.

Iné projekty 

Tanec
Rumba

Rumba je druh latinskoamerického tanca.

Súčasná rumba vznikla vzájomným ovplyvňovaním ľudového tanca s názvom „danza habanera“ a rumby-bolera, ktorú tancovala na Kube kreolská aristokracia. V roku 1930 sa rumba dostáva cez New York do Európy, kde sa rýchlo rozšírila. U nás sa tancovala upravená do štvorcovej formy (square system) a priniesla uvoľnené držanie v páre. Do roku 1960 sa tancovala štvorcová rumba (so základom v prvom kroku na prvú dobu taktu), neskôr sa rozširuje rumba kubánska (cuban system), kde sa prvý krok tancuje vpred na druhú dobu taktu. Rumba má 4/4 rytmus a 25 – 28 taktov za minútu.

História 
Rumba (alebo tiež rhumba) je jedným z najstarších latinskoamerických tancov, keďže jej začiatky sú niekde v 16. storočí – v čase, keď boli z Afriky na Kubu privážaní čierni otroci. Tance otrokov využívali menej pohybu nôh a viac pohybu zvyšku tela. Ich rumba bola pôvodne pantomímou, znázorňujúcou pytačky zvierat a vtáctva pred párením. To, že pri tanci zostávajú plecia stále v rovnakej výške, môže byť odvodené od držania tela otrokov nesúcich ťažké bremená. Od života otrokov sa podobne dajú odvodiť aj niektoré ďalšie figúry rumby.
Rumba ako ju poznáme dnes vznikla niekedy v 19. storočí vzájomným ovplyvňovaním černošských tancov, ľudového tanca danza habanera a tanca kubánskej aristrokracie rumba-bolero. Ďalšie tance, ktoré rumbu ovplyvňovali, sú Son, Guagira, Guaracha a Naningo. Od roku 1913 sa Kubánci pokúšali priblížiť rumbu Severoameričanom, čo sa im podarilo až v roku 1935 filmom „Rumba“ s Georgom Raftom v hlavnej úlohe.
Do Európy rumba preniká okolo obdobia pred druhou svetovou vojnou a rýchlo sa rozširuje jej štvorcová forma (square system), kde sa krok začína na prvú dobu. Neskôr nadšenec latinskoamerických tancov Pierre Margolie zaviedol na prvú dobu taktu pauzu, počas ktorej sa hýbu len boky, čo sa označuje za kubánsku rumbu (cuban system). Kubánska rumba sa tancuje v podobe akú zaviedol Margolie až dodnes.

Charakter tanca 
Rumba je pomalá, romantická, nežná, plná citov. Je to najzmyselnejší latinskoamerický tanec, a pre mnohých tanečníkov aj najobľúbenejší. Právom je prezývaná „tanec lásky“, pretože partneri si hľadia hlboko do očí. 
Pohyb vychádza z prenášania váhy z jednej nohy na druhú, čo spôsobuje príťažlivé pohyby bokov. 
Rumba rozpráva príbeh zvodnej ženy, ktorá sa pokúša 
privábiť vyvoleného muža. Zvyknú sa objavovať ženské prvky ľahkého výsmechu a unikanie partnerovi. Muž je najprv objektom túžby, aby ho neskôr partnerka odmietla. Na zmyselné a erotické lákanie ženy odpovedá muž vyjadrením a predvedením svojej mužne sily, usilujúc sa získať jej priazeň.

Tanec
Pasodoble

Pasodoble alebo paso doble je druh latinskoamerického tanca.

Prvá zmienka o ňom pochádza z roku 1918 ako o španielskom onestepe. Známejším sa stal v prvej polovici 20-tych rokov, kedy sa viac rozšíril. Štandardizovali ho francúzski taneční učitelia. Jeho pôvod je v Španielsku v ľudových tancoch oslavujúcich víťazného toreadora. Za súťažný tanec bolo pasodoble prijaté po II. svetovej vojne. Rytmus je 2/4 a takt 60.

Tanec
Jive

Jive [vyslov: džajf alebo džajv] alebo džajv je druh latinskoamerického tanca.

Je to rytmický swingový tanec, ktorý vychádza z jitterurgu a v mnohom je ovplyvnený rokenrolom, boogie-woogie a černošskými tancami. V roku 1944 vydal Viktor Silvester prvý štandardizovaný opis jivu. Rytmus je 4/4-ový a tempo 40-46 taktov za minútu.

Zdroje

Tanec